שירים קטנים (סדרת קלטות)

שירים קטנים היא סדרת קלטות ילדים שהופקה והופצה משנת 1990 עד 1995 על ידי סרטי סקופוס ו-MCI. קלטות הסדרה עוסקות בשירי ילדים קלאסיים, וכל קלטת עוסקת בנושא שונה. בכל קלטת בין שניים לשלושה זמרים ביצעו שירים על רקע תפאורה מצוירת שהוקרנו על מסך כחול. סדרת הקלטות זכתה להצלחה קופתית וביקורתית נמכרו ממנה מאות אלפי עותקים, לצד ביקורות חיוביות על ההנגשה של שירי ילדות קלאסיים. את ההנפשה ביים המאייר חנן קמינסקי בקלטות 1, 2, 4 ו-6 בסדרה, יוחנן לקיצביץ היה האחראי על האיורים והאנימציה בקלטות 3, 5, 7 ודיק קודור ואיה עמיקם היו האחראים על האיורים והאנימציה בקלטת 8. בגרסת ה-VHS, כל קלטת בסדרה נפתחת בהצגה של שעון הסופר לאחור. הקלטת הראשונה (בעלת אותו שם) הופקה והופצה בשנת 1990, ונחשבת לקלטת הילדים הישראלית הראשונה. כל שיריה עובדו והופקו על ידי עוזי חיטמן, ובוצעו על ידי חיטמן וילדים. הרקעים והאנימציות צוירו בידי האנימטור חנן קמינסקי. שיר הנושא של הסדרה מאז הקלטת הראשונה הוא "שירי ילדות" (נכתב, הולחן ובוצע על ידי חיטמן עצמו). בשנת 1991, בעקבות ההצלחה של הקלטת הראשונה, הופקה והופצה הקלטת השנייה תחת השם "עוד שירים קטנים", והשירים בוצעו על ידי חיטמן וחני נחמיאס. קלטות הסדרה הופקו עד שנת 1993. לצד שירי ילדים מובהקים, האלבומים כללו גם שירים שלא נועדו מראש לילדים אך מתאימים להם בתכניהם שהולחנו על ידי המוזיקאים הגדולים של התקופה. בין היתר הופיעו שירים של שמוליק קראוס, שלום חנוך, דני סנדרסון ויוני רכטר. בשנת 1995, יצאה בסדרת הקלטות עצמה הקלטת התשיעית והאחרונה "שירים קטנים שאהבנו". קלטת זו נערכה כאוסף שירים מכל שמונת הקלטות הקודמות, עם כמות מעטה של שירים מכל קלטת. שירים ראשונים לפעוטות (1990) עם עוזי חיטמן. עוד שירים קטנים (1991) עם עוזי חיטמן וחני נחמיאס. למשחק ולימי הולדת (1991) עם ג'וליאן שגרן, חני נחמיאס, עירית ענבי ועופר שלחין. מגן החיות (1991) עם ישראל גוריון, ג'וליאן שגרן ועירית ענבי. לחגים ולעונות השנה - חלק א': מראש השנה ועד פורים (1991) עם עוזי חיטמן וחני נחמיאס מצחיקים (1991) עם ג'וליאן שגרן, שרי צוריאל ועירית ענבי. לחגים ולעונות השנה - חלק ב': מפסח ועד הקיץ (1992) עם עוזי חיטמן וגלי עטרי. כשנהיה גדולים (מאוחר יותר תחת השם "הופ גדלנו") (1993) עם חני נחמיאס, עירית ענבי ואהרון פררה. שאהבנו - אוסף מתוך סדרת הקלטות (1995) כל הקלטות יצאו גם בגרסאות אודיו. 4 שנים לאחר יציאת הקלטת השמינית, יצאה סדרת קלטות תחת השם "אוסף שירים קטנים". קלטות הסדרה הופצו בשנת 1997, וכל קלטת עסקה בנושא שונה והכילה שירים מכל קלטות הסדרה עצמה. גרסאות ה-DVD לקלטות סדרת האוסף יצאו משנת 2002 עד 2006. "חנוכיה לי יש" (הסרט כולל גם שירי ט"ו בשבט ופורים • מתוך קלטות 2 ו-5) "פיל פילון" (מתוך קלטות 1–4) "שיר אביב" (ב-DVD וב-CD הקלטת מופיעה תחת השם: "אביב הגיע, פסח בא" • מתוך קלטות 1 ו-7) "שנה טובה" (מתוך קלטות 1, 2, 5 ו-7) "הילדה הכי יפה בגן" (מתוך קלטות 1, 2 ו-8) "היום יום הולדת" (מתוך קלטות 1, 3 ו-8) "ריח של שוקולד" (מתוך קלטות 4, 6 ו-8 • ב-DVD וב-CD השונים מופיעים תחת השם "אדון שוקו") "אמא יקרה לי" (מתוך קלטות 1, 2, 3, 6 ו-8) "אמא אווזה" (מתוך קלטות 1–4) "מקהלה עליזה" (מתוך קלטות 1, 2, 3, 6 ו-8) הקלטת הופצה לראשונה בשנת 1990 בקלטות וידאו ותקליטורי שמע. לאחר מכן הופצה ב-DVD בתחילת 2004, ופעם נוספת בהמשך השנה עם עטיפה מחודשת. גרסת NTSC של הדיסק יצאה לקראת סוף 2004 עם שינויים קלים. מאוחר יותר יצא ה-DVD מחדש על ידי חברת NMC, שרכשה את הזכויות לסרטי MCI. סדרת "אוסף שירים קטנים" הופצה ב-DVD בשנים 2002–2006 על ידי אותה החברה המפיצה (הלוא היא MCI) וחודשה ב-2006 עם אריזות משודרגות בעיצובם של "סטודיו דואטון". בסביבות 2020 חדלה NMC להפיץ דיסקים, ומאז לא מיוצרים עותקים חדשים של הקלטת. עם זאת, מאז רכשה את חברת התוכן לילדים "יוקיד" (YOUKID), וכל הקלטות בסדרת "שירים קטנים" זמינות לצפייה באתר (מלבד חלק מקלטות האוסף). שירי הקלטות שודרו בערוץ "בייבי" ב-yes (בין השנים 2003–2009) ובערוץ "ילדות ישראלית" (מדצמבר 2009 עד מאי 2021) כיום השירים משודרים בערוץ "שירי ילדותי" והקלטות המלאות מוקרנות בערוץ "ילדותי" (ב-yes, ב"סלקום TV", ב-Partner tv וב-FreeTV). בן פרמינסקי, חיטמן: תעשיה של איש אחד, באתר מעריב, ‏4 באוקטובר 1991 שרית רוטשילד, הנה באה הרכבת, באתר חדשות, ‏30 באוגוסט 1990